ኢትዮ-ቴሌኮም በመሠረተ ልማት ላይ በሚደርሱ ጉዳቶች ከ1 ቢሊዮን ብር በላይ ገቢ እንደሚያጣ አስታወቀ
በኢትዮ- ቴሌኮም መሰረተ ልማት አውታሮች ላይ በሚደርሱ ጉዳቶችና ወንጀሎች ምክንያት  በየዓመቱ ከ1 ቢሊዮን ብር በላይ ገቢ እያጣ መሆኑ ተገለፀ፡፡የኢትዮ- ቴሌኮም የኮሙኒኬሽን ዳይሬክተር አቶ አብዱራሂም አህመድ እንደገለፁት÷ በተያዘው ዓመት በዘጠኝ ወራት ውስጥ 600 የሚጠጉ የፋይበር ኦፕቲክ አደጋዎች ደርሰዋል።አደጋዎቹ በማወቅና ባለማወቅ፣ በልማት ሥራዎች መስፋፋት፣ በተሽከርካሪዎች ግጭት፣ ሆነ ተብሎ በሚፈፀሙ ጥቃቶችና በማጭበርበር  የሚደርሱ ናቸው።ከኢትዮ- ቴሌኮም ፈቃድ ውጪ የቴሌ መሳሪያዎች ገጥመው ለግል ጥቅም ማዋል፣ ከውጭ መሳሪያዎችን ማስገባትና ሌሎችም ተቋሙን በየዓመቱ ከአንድ ቢሊየን ብር በላይ ገቢ እያሳጡት መሆኑን ገልፀዋል፡፡እየደረሱ ያሉትን ጉዳቶችና የማጭበርበር ወንጀሎች ለመከላከል ከህብረተሰቡና ከፀጥታ አካላት ጋር ውይይት በማካሄድ ድንገተኛ ፍተሻ፣ ቁጥጥርና ክትትል እየተደረገ መሆኑን ተናግረዋል።(ኢዜአ)